Άλεξ Ρέιμοντ

Ο Άλεξ Ρέιμοντ (αγγλικά Alexander Gillespie "Alex" Raymond, 2 Οκτωβρίου 1909 – 6 Σεπτεμβρίου 1956"Explore Billions of Historical Records — FamilySearch.org". familysearch.org.) ήταν αμερικανός δημιουργός κόμικς, γνωστότερος από τον ήρωα Φλας Γκόρντον που εμπνεύστηκε για λογαριασμό της εταιρείας King Features το 1934.

Ο πατέρας του Ρέιμοντ τον παρότρυνε να αναπτύξει το ταλέντο που είχε στο σχέδιο από μικρή ηλικία, με αποτέλεσμα ο Άλεξ απ’ την αρχή ήδη της δεκαετίας του ’30 να εργάζεται ως βοηθός εικονογράφος σε διάφορες σειρές όπως τα «Tillie the Toiler» και «Tim Tyler’s Luck».  Προς τα τέλη του 1933 δημιούργησε τον εμβληματικό χαρακτήρα επιστημονικής φαντασίας Flash Gordon, που συναγωνίστηκε τον ήδη υπάρχοντα ήρωα του είδους Μπακ Ρότζερς και τον οποίο σύντομα ξεπέρασε σε δημοφιλία. Ο Ρέιμοντ, παράλληλα, εργαζόταν και  σε άλλες εικονογραφημένες περιπετειώδεις σειρές  σαν τα «Jungle Jim» και «Secret Agent X-9».

Το 1944 εγκατέλειψε την απασχόλησή του προκειμένου να καταταγεί στους πεζοναύτες κατά τη διάρκεια του Β΄ Παγκοσμίου Πολέμου Μετά την αποστρατεία του, δημιούργησε το χαρακτήρα Rip Kirby, έναν ήρωα αστυνομικής σειράς. Ωστόσο, το 1956 ο Ρέιμοντ σκοτώθηκε σε τροχαίο δυστύχημαAlex Raymond's Last Ride, Hogan's Alley, May 2012.

Αρκετοί συνάδελφοί του έχουν παραδεχτεί πως η δουλειά του Ρέιμοντ αποτέλεσε πηγή έμπνευσης και για τους ίδιους.  Μάλιστα ο Τζορτζ Λούκας έχει δηλώσει πως ο Ρέιμοντ τον επηρέασε στη δημιουργία του έργου του «Star Wars». Τις ικανότητές του σε συνδυασμό ιστοριών εκθείασε και ο Καρλ ΜπαρκςDuin, Steve and Richardson, Mike (ed.s) "Alex Raymond" in Comics Between the Panels (Dark Horse Publishing, 1998) ISBN 1-56971-344-8, p. 366-367. Ο Ρέιμοντ εντάχθηκε στα 1996 στο «Will Eisner Comic Book Hall of Fame»

Παραπομπές

Κατηγορία:Αμερικανοί δημιουργοί κόμικς